အော်ဒီကလုံး

အော်ဒီကလုံး () သည် ဂျာမနီနိုင်ငံ၊ ကိုလုန်းမြို့မှ အစပြုခဲ့သော ရေမွှေးဖြစ်၏။ မူလရောစပ်မှုအား ဂျိုဟန် မာရီယား ဖာရီနာ ဆိုသူမှ ၁၇၀၉ ခုနှစ်တွင် ရှာဖွေဖော်စပ်ခဲ့သည်။ နောက်ပိုင်းတွင် ၎င်းအမည်သည် ရနံ့ဖော်မြူလာများအတွက် ယေဘူယျအသုံးအနှုန်းဖြစ်လာခဲ့သည်။ အော်ဒီကလုံးတွင် အပျော့စား အီသနောလ် (၇၀-၉၀%) အခြေခံ၍ ရှောက်ပင်၊ သံပရာပင်၊ လိမ္မော်ပင်၊ လိမ္မော်သီး၊ ဂရိပ်ဖရုပင်၊ တောရှောက်ခါးပင်နှင့် အခြားသော သံပရာမျိုးဝင် အပင်နှင့် အသီးတို့ဖြင့် ရောစပ်ထားသည့် အဆီ ပါဝင်ပြီး လာဗင်ဒါ၊ ရို့စ်မယ်ရီ ၊ စမုန်ဖြူ၊ အော်ရီဂါနို၊ လိမ္မော်ရွက်၊ စံပယ်၊ သံလွင်၊ သံလွင်ဆီနှင့် ဆေးရွက်ကြီးတို့လည်း ပါဝင်နိုင်သည်။

မြန်မာစကားအသုံးအနှုန်းတွင်လည်း "အော်ဒီကလုံး" ဟူသော ဝေါဟာရသည် အချို့သော ရေမွှေးများအတွက် ယေဘုယျအသုံးအနှုန်းဖြစ်ပြီး ‘မူးဝေသောအခါ ရှူခြင်း၊ အမွှေးအကြိုင်အဖြစ် ဆွတ်ဖျန်းရခြင်း စသည် ပြုလုပ်ရသော ရေမွှေးတစ်မျိုး’ ဟူ၍လည်း မြန်မာစာလုံးပေါင်းသတ်ပုံကျမ်းတွင် အဓိပ္ပာယ်ဖွင့်ဆိုထား၏။ ၎င်းအပြင် နာမည်ကြီး ရေမွှေးတစ်မျိုးမျိုးအား တုပထားသော ရနံ့ပြင်းအားနည်းပြီး ဈေးသက်သာသည့် ရေမွှေးများကိုလည်း ထိုသို့ ခေါ်ဆိုသုံးနှုန်းလေ့ရှိသည်။

 သမိုင်း 
မူရင်း အော်ဒီကလုံး သည် ၁၇၀၉ ခုနှစ်တွင် ကိုလုန်းမြို့ တွင်ထွက်ရှိခဲ့သော အရက်-သံပရာ ရနံ့နွယ်ဝင် ရေမွှေးဖြစ်ပြီး ဂျိုဟန် မာရီယား ဖာရီနာ (၁၆၈၅-၁၇၆၆) နှင့် အီတလီ ရေမွှေးထုတ်လုပ်သူ ဆန်တာ မာရီယား ဆိုသူတို့မှ ဖော်စပ်ခဲ့သည်။ ၁၇၀၈ ခုနှစ်တွင် ဖာရီနာ သည် ၎င်း၏အစ်ကိုဖြစ်သူထံ– "အီတလီနွေဦးနံနက်ခင်းတစ်ခုမှ မိုးရွာပြီးနောက် လိမ္မော်ပွင့်များ၏ မွှေးရနံ့တစ်ခုကို ကျွန်ုပ်တွေ့ရှိခဲ့တယ်" ဟူ၍ စာရေးသားပေးပို့ခဲ့သည်။Eckstein and Sykes, p 8 သူ၏ နေရပ်အသစ်ကို ဂုဏ်ပြုသည့်အနေဖြင့် အော်ဒီကလုံး (Eau de Cologne) ဟု အမည်ပေးထားခြင်းဖြစ်သည်။Fischer

မူရင်း အော်ဒီကလုံး ၄၇၁၁ (Eau de Cologne 4711) ရေမွှေးသည် ၎င်း၏မူလအစပြုရာနေရာ၏ အိမ်နံပါတ်ကို အစွဲပြု၍ အမည်ပေးထားခြင်းဖြစ်သည်။ ၎င်းအား Wilhelm Mülhens ဆိုသူမှ ၁၈ ရာစုတွင် ဆန်းသစ်တီထွင်ခဲ့ပြီး အစောဆုံးအားဖြင့် ၁၇၉၉ ခုနှစ်မှ စတင်၍ ကိုလုန်းမြို့တွင် ထုတ်လုပ်ခဲ့သောကြောင့် ကမ္ဘာပေါ်တွင် သက်တမ်းအရင့်ဆုံး အမွှေးနံ့သာများထဲမှ တစ်ခုဖြစ်လေသည်။

 မှတ်စု 

 ကိုးကား 

 ပြင်ပလင့်များ 

 Farina Gegenüber: Official website
 4711: Official website
 Deutsche Welle 13.07.2009: Original eau de Cologne celebrates 300 years
 Basenotes 18 June 2009: An interview with Johann Maria Farina

ကဏ္ဍ:ကိုလုန်းမြို့
ကဏ္ဍ:ရေမွှေးများ
ကဏ္ဍ:ရေမွှေးထုတ်လုပ်ရေး